**Gentoo** je distribúcia operačného systému GNU/Linux vyvíjaná, podobne ako Debian, komunitou dobrovoľníkov z celého sveta. Gentoo je založené na zdrojovom kóde, je určené skôr pre pokročilejších užívateľov a správcov Linuxu, ktorí chcú svoj systém individuálne vybudovať tak podľa svojich požiadaviek, ako aj podľa použitého hardvéru. Časť balíkov, najmä tie väčšie, možno inštalovať aj v binárnej podobe. Na inštaláciu Gentoo treba solídne znalosti o hardvéri a GNU/Linux-e.

Gentoo má vlastný systém správy balíkov *portage*, ktorý dokáže vyriešiť závislosti a zadávanie parametrov pre preklad, takže inštaláciu a správu systému zvládne aj začiatočník, ak má veľa času, trpezlivosti a je ochotný študovať manuály vo svetových jazykoch.

Výhody Gentoo
-------------

Maximálna možnosť nastavenia jednotlivých aplikácií a nástrojov, prehľadná konfigurácia systému, optimalizácia pre daný hardvér, častá aktualizácia, vzorné manuály, komunita, ktorá rýchlo a odborne pomôže. Možnosť veľmi dobre spoznať systém.

Nevýhody Gentoo
---------------

Niekoľkodenná až niekoľkotýždenná práca na tvorbu vlastného systému, dlhá kompilácia.

Portage
-------

Portage je systém správy balíkov podobný FreeBSD Ports v BSD systémoch. Portage je napísaný v programovacom jazyku Python a je srdcom Gentoo. Napriek názvu sa s ním pracuje na príkazovom riadku 'emerge'.

### USE

Portage umožňuje použitie „USE flag", ktoré umožňuje správcovi systému určiť možnosti a charakteristiky inštalovaných programov. Možno napríklad zadať podporu pre DVD, čím sa ovplyvní kompilácia a to, ktoré časti softvéru sa nainštalujú.

### Ebuild

Gentoo používa vlastný formát ebuild pre správu balíkov, ktorý je iný ako veľmi rozšírený RPM. RPM spravuje skompilované binárne súbory. Ebuild sú textové súbory obsahujúce inštrukcie, ako sa sťahuje, konfiguruje, kompiluje a inštaluje daný softvér zo zdrojových kódov a s optimalizáciou pre daný počítač.

### Maskovanie

Maskovanie v Gentoo určuje, ktoré balíky sú vhodné pre daný systém. Ebuild vytvorený pre inú architektúru, málo testovaný alebo ten, ktorý by negatívne ovplyvnil stabilitu systému, je maskovaný, tak aby sa nemohol nainštalovať bez priameho zásahu správcu systému (balík sa musí pridať do /etc/portage/package.keywords alebo na príkazovom riadku zadať ACCEPT\_KEYWORDS=). Druhá možnosť maskovania je „Hard Masked" pre balíky, ktoré sú experimentálne a sú známe problémy s ich použitím.

História
--------

Daniel Robbins vytvoril vlastnú distribúciu linuxu po rozporoch v Stampede Linuxu, ktorý pomáhal predtým vyvíjať. Pôvodná distribúcia Enoch sa zamerala na rýchlosť a automatickú inštaláciu a upgrade balíkov. Po čase sa distribúcia premenovala na Gentoo.

Daniel Robbins získal časovo neobmedzené právo na obchod s produktmi Gentoo. Zisk nebol používaný na rozvoj komunity, ale mohol si ich nechať ako náhradu za náklady na rozvoj Gentoo.

Dňa 26. apríla 2004 Daniel Robbins odstúpil z miesta hlavného architekta projektu. Založil nadáciu Gentoo Foundation a tá dostala všetky autorské práva. V roku 2005 sa Robbins rozhodol pracovať pre Microsoft, ale 16. januára 2006 z tej firmy odchádza. ( Archivované 2006-06-15 na Wayback Machine)

Meno distribúcie je odvodené od mena tučniaka oslieho, v angličtine *Gentoo Penguin*.

Live-CD
-------

Gentoo ponúka nielen Live CD, ale s nástrojom *Catalyst* aj možnosť, aby si každý vytvoril svoje vlastné CD prispôsobené individuálnym požiadavkám. Popri bežných výhodách a možnostiach použitia sa oficiálne Gentoo-live-CD hodí aj na inštaláciu tejto distribúcie, keďže sú na ňom všetky potrebné aplikácie, ale aj rozsiahla dokumentácia, ktorá je v tejto distribúcii veľmi dôležitá.

Verzie
------

U Gentoo Linux nie sú verzie v bežnej podobe, ale snapshoty systému, ktorý je v stálom vývoji. Prechod do ďalšej verzie bežný užívateľ ani nezbadá, ak pravidelne aktualizuje svoj Portage-Tree príkazom *emerge --sync*.

| Verzia | Dátum |
| --- | --- |
| 1.0 | 31. marec 2002 |
| 1.1a | 4. apríl 2002 |
| 1.2 | 5. jún 2002 |
| 1.4 | 5. august 2003 |
| 2004.0 | 31. marec 2004 |
| 2004.1 | 28. apríl 2004 |
| 2004.2 | 26. júl 2004 |
| 2004.3 | 15. november 2004 |
| 2005.0 | 28. marec 2005 |
| 2005.1 | 8. august 2005 |
| 2005.1-r1 | 21. november 2005 |
| 2006.0 | 27. február 2006 |
| 2006.1 | 31. august 2006 |
| 2007 | 7. máj 2007 |

Pozri aj
--------

* Zoznam distribúcií Linuxu

Externé odkazy
--------------

* Oficiálna stránka
* Neoficiálna slovenská stránka Archivované 2005-10-25 na Wayback Machine
* Oficiálne diskusné fórum
* Neoficiálne diskusné fórum (čeština a slovenčina) Archivované 2006-10-07 na Wayback Machine

| * z
* d
* u
Distribúcie Linuxu |
| --- |
| Android | 
* Android-IA
* Android x86
* LineageOS
	+ CyanogenMod
* Remix OS
* Replicant

 |
| Arch | 
* Antergos
* ArchBang
* ArchLabs
* Chakra
* Manjaro
* Parabola

 |
| Debian | 
* antiX
* Astra
* Bharat
* deepin
* Devuan
* Elive
* Endless OS
* gNewSense
* Handy
* Kali
* Knoppix
* MX
* Parrot
* Raspbian
* Sparky
* SolydXK
* SteamOS
* Tails

|  |  |
| --- | --- |
| Ubuntu | 
* Oficiálne: Edubuntu
* Kubuntu
* Lubuntu
* Ubuntu Budgie
* Ubuntu GNOME
* Ubuntu Kylin
* Ubuntu MATE
* Ubuntu Studio
* Xubuntu

* Iné: Asturix
* Bodhi
* elementary OS
* KDE neon
* Mint
* Pinguy OS
* Trisquel
* Uruk
* LXLE
* Lite

 |

 |
| Fedora | 
* BLAG
* Korora

|  |  |
| --- | --- |
| Red Hat | 
* CentOS
* ClearOS
* Linpus
* Oracle
* Qubes OS
* Rocks
* Scientific
* SME

 |

 |
| Gentoo | 
* Calculate
* Chromium OS
	+ Chrome OS
* Sabayon

 |
| Slackware | 
* Austrumi
* DeLi
* DNA
* Kongoni
* NimbleX
* Platypux
* Porteus
* Salix OS
* SLAX
* Topologi
* Vector
* Zenwalk

 |
| Mandriva | 
* ALT
* Mageia
* OpenMandriva Lx
* PCLinuxOS
* ROSA

 |
| Iné | 
* 4ML
* Alpine
* CRUX
* Frugalware
* Gecko
* Gobo
* GuixSD
* KaOS
* Kwort
* Lunar
* NixOS
* openSUSE
	+ SLES
* Puppy
* Source Mage
* Solus
* Void
* Uruk

 |